જે કંપનીઓ ઉપર તવાઈ આવી છે તેમાં પીજી ઇલેક્ટ્રોપ્લાસ્ટ, બ્રુક્સ લેબ, તક્ષશીલ સોલ્યૂશન્સ, આરડીબી રસાયન, વન લાઇફ કેપિટલ, ભારતીય ગ્લોબલ અને તિજારિયા પોલિપાઇપ્સનો સમાવેશ થાય છે. સેબીના આદેશ અનુસાર આ સાતેય આઇપીઓ દ્વારા ઊભા કરાયેલા નાણાને એસ્ક્રો એકાઉન્ટમાં મૂકવામાં આવશે. સેબીએ કુલ 89 લોકો અને કંપનીઓ ઉપર શેરબજારમાં સોદા કરવા સામે પ્રતિબંધ મૂક્યો છે. પીજી ઇલેક્ટ્રોપ્લાસ્ટ તથા તેના ડિરેક્ટર શેરબજારમાં કોઈ પણ પ્રકારે કામકાજ કરી શકશે નહીં. સાથેસાથે સેબીએ પીજી ઇલેક્ટ્રોપ્લાસ્ટ પાસેથી રૂ. 32 કરોડના ઇંટર કોર્પોરેટ ડિપોઝિટ્સ (આઇસીડી) પરત લેવાનો પણ આદેશ આપ્યો છે.